Pevarzek vloaz e oa Sofonisba pa voe kaset, a-gevret gant he choar Elena, da studiañ gant Bernardino Campi, ul livour eus ar skol lombard, brudet e boltredoù ha taolennoù relijiel, o chom e Cremona ivez. Pan eas Campi dur gêr all e kendalchas Sofonisba gant he studioù gant al livour Bernardino Gatti, lesanvet Il Sojaro. Lakaat Sofonisba da zeskiñ gant livourien ar chornad a oa deroù un oadvezh nevez dar merched a grogas dousik da vezañ degemeret evel studierien war an arzoù. Krediñ a reer e chomas da studiañ gant Gatti e-pad tri bloaz (1551-1553).